Душевната драма на Аза в "Базука" на Криско - Петър Кичашки
Начало » Душевната драма на Аза в “Базука” на Криско
В следващите редове на творбата обаче избуява дуализмът в творбата, показва се раздвоението на Аза и неговите колебания и душевни терзания, които са отличителен белег между добрите и великолепните литературни производения. Лирическият герой посочва изненадата и възмущението си от това, че тя така му се “дърпа”, както и от факта, че тя не спира да получава “съобщения” и “предложения”. С други думи героят се намира във висококонкурентна среда, тъй като не само той е любител на смъртоносните оръжия за масово поразяване, с които обекта на неговата възхита е добре снабдена. Героят е притеснен от тази конкуренция, изпитва колебания дали той е най-добрият сапьор за обезвреждането на бомбите, с които тя е заредена. По-нататъшното признание, че “всяко лъвче иска да те дъвче” е допълнителен индикатор за неувереността на Аза, който се усеща в съревнование с кралете на джунглата – лъвовете.
Неговата увереност не е достатъчна, за да преодолее всички тези кандидати за нейната базука, което създава предпоставки за душевните терзания на героя. През открехнатата врата на неувереността в собствените сапьорски умения се промъква демонът на колебанието – героят сам признава, че “нашите момичета, те са най-красивите”, с което тихо въвеждане на множествено число се индикира, че героят би могъл да открие и други базуки, гранати и бомби сред други носителки на смъртоносна сексуалност. Това идва да покаже, че героят би искал да види разклатената заплашителна базука на обекта на неговата възхита, но би искал да има възможност да отбелязва възхитата си и от красотата на чуждите въоръжени сили.
24.07.2017 at 6:31